Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 273/14/8802	Košice I, 14.7.2014
EEČ : 2-63-294-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obvinená XXXXX
- vyhlásila, že spáchala skutok, pre ktorý je stíhaná a ktorý spočíva v tom, že 30.03.2014 v čase okolo 12.35 hod. v Košiciach po ul. Festivalové námestie smerom od ul. ČSA viedla osobné motorové vozidlo zn. Volkswagen Golf, EČV: KE XXXXX, kde pred križovatkou s ul. Watsonovou nerešpektovala zvislú dopravnú značku „Daj prednosť v jazde“ a v križovatke spôsobila zrážku s osobným motorovým vozidlom zn. Fiat Multipla, EČV: KE XXXXX, ktoré viedol XXXXX v smere od ul. Watsonovej v pravom jazdnom pruhu po ceste označenej zvislou dopravnou značnou „Hlavná cesta“, pričom pri nehode utrpela jeho spolujazdkyňa na prednom sedadle XXXXX ľahké zranenia, a to podvrtnutie krčnej chrbtice a pomliaždenie v oblasti chrbta ľavého chodidla s dobou liečenia do 4 týždňov,

- dopravnú nehodu nahlásila v Komunálnej poisťovni a.s., kde je vozidlo povinne zmluvne poistené, ktorá poškodenej uhradila spôsobenú škodu a obvinená jej z vlastných zdrojov uhradila ďalšiu požadovanú škodu vo výške 500,-€, ktorá vznikla poškodenej v súvislosti s dopravnou nehodou,

- dňa 26.6.2014 zložila na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 200,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-82/DI-KE-2014.
 dňa 30.03.2014 v čase okolo 12.35 hod. v Košiciach po ul. Festivalové námestie smerom od ul. ČSA viedla osobné motorové vozidlo zn. Volkswagen Golf, EČV: KE XXXXX, kde pred križovatkou s ul. Watsonovou nerešpektovala zvislú dopravnú značku „Daj prednosť v jazde“ a v križovatke spôsobila zrážku s osobným motorovým vozidlom zn. Fiat Multipla, EČV: KE XXXXX, ktoré viedol XXXXX v smere od ul. Watsonovej v pravom jazdnom pruhu po ceste označenej zvislou dopravnou značnou „Hlavná cesta“, pričom pri nehode utrpela jeho spolujazdkyňa na prednom sedadle XXXXX ľahké zranenia, a to podvrtnutie krčnej chrbtice a pomliaždenie v oblasti chrbta ľavého chodidla s dobou liečenia do 4 týždňov

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-82/DI-KE-2014 zo dňa 21.4.2014 bolo začaté trestné stíhanie a následne dňa 3.5.2014 vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a poškodená dňa 27.6.2014 uzavreli dohodu o zmieri, z ktorej je zrejmé, že obvinená dopravnú nehodu nahlásila príslušnej poisťovni, kde je vozidlo povinne zmluvne poistené, ktorá poškodenej uhradila spôsobenú škodu, pričom obvinená jej tiež z vlastných zdrojov uhradila ďalšiu požadovanú škodu vo výške 500,-€, ktorá vznikla poškodenej v súvislosti s dopravnou nehodou.

Obvinená XXXXX slobodne, vážne, zrozumiteľne a určito vyhlásila, že spáchala skutok, pre ktorý je stíhaná a svoje konanie oľutovala. Spáchanie skutku obvinenou je objektivizované vykonanými dôkazmi, a to najmä výpoveďou samotnej poškodenej, svedka, závermi znaleckého posudku z odboru zdravotníctva a taktiež závermi znaleckého posudku z odboru cestnej dopravy, z ktorého vyplýva, že príčinou vzniku dopravnej nehody bolo nerešpektovanie dopravnej značky „Daj prednosť v jazde“ obvinenou, čím porušila ustanovenie § 20 ods. 1 zák. č. 8/2009 Z. z. o cestnej premávke - povinnosť vodiča, ktorý prichádza do križovatky po vedľajšej ceste dať prednosť v jazde vodičom prichádzajúcim po hlavnej ceste.	
 
	Obvinená zložila na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 200,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	
Obvinená a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná a v evidenčnej karte vodiča má iba jeden záznam za nezávažný priestupok z roku 2005, dopravnú nehodu nahlásila príslušnej poisťovni a sama tiež uhradila poškodenej škodu, ktorá nebola uhradená poisťovňou a na jej osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná./§ 185 ods. 2 Trestného poriadku/

JUDr. Jana Redayova
prokurátorka